
Temeljem stavka 4. članka 49. Zakona o poljoprivrednom zemljištu (NN 20/18, 115/18, 98/19) i članka 32. Statuta Općine Kneževi Vinogradi (Službeni glasnik 3/13, 3/18) , Općinsko vijeće Općine Kneževi Vinogradi, na svojoj 21.sjednici, održanoj 12.12.2019.donijelo je

Z A K LJ U Č A K

O donošenju Programa

korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2020.godini

I


Donosi se Program Korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2020.godini.

II


Sredstva za financiranje Programa planirat će se Proračunu Općine Kneževi Vinogradi za 2020.

III

Zadužuje se i ovlašćuje Općinski načelnik Općine Kneževi Vinogradi u potpunosti za provedbu Programa sukladno planu i financijskim sredstvima.

Općinski načelnik i Jedinstveni upravni odjel Općine Kneževi Vinogradi pratit će tijekom godine realizaciju ovog Programa.

VI


Ovaj Zaključak bit će objavljen u „Službenom glasniku“ Općine Kneževi Vinogradi.

KLASA: 320-01/19-01/19
URBROJ: 2100/06-01-01/1-19-02
Kn.Vinogradi, 12.12.2019.

      OPĆINSKOG VIJEĆA










Dragana Božić

Temeljem stavka 4. članka 49. Zakona o poljoprivrednom zemljištu (NN 20/18, 115/18, 98/19) i članka 32. Statuta Općine Kneževi Vinogradi (Službeni glasnik 3/13, 3/18) , Općinsko vijeće Općine Kneževi Vinogradi, na svojoj 21.sjednici, održanoj 12.12.2019.donijelo je

P R O G R A M

Korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2020.godini
Članak 1.


Sredstva ostvarena od zakupa, prodaje i davanje na korištenje poljoprivrednog zemljišta u vlasništvu Republike Hrvatske prihod su Općine Kneževi Vinograda u dijelu od 65 % ukupno naplaćenih sredstava na području Općine Kneževi Vinogradi.

Članak 2.

Sredstva iz prethodnog članka namijenjena su isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.
Članak 3.

Proračunom Općine Kneževi Vinogradi u 2020.godini planiran je prihod od zakupa i prodaje poljoprivrednog zemljišta u iznosu od:
· 900.000,00 kuna od prodaje;

· Višak prihoda od prodaje iz prethodne godine u iznosu od 420.000,00 kuna

· 4.000.000,00 kuna od zakupa;
· Višak prihoda od prodaje iz prethodne godine u iznosu od 1.456.663,93 kuna.

Članak 4.


Sredstvima iz članka 3. ovog Programa u 2020.godini planira se sufinanciranje provedbe:

1. Programa razvoja i poticanje gospodarstva u iznosu od 1.594.500,00 kuna, a koji uključuje:

· uređenje katastarskog operata;

· uređenje kanalske mreže;

· subvencije poljoprivrednicima, malim i srednjim  poduzetnicima i trgovačkim društvima kroz Programe poticanja;
· razvoj malog gospodarstva;

· razvoj i ulaganja u poljoprivredu;

· razvoj i ulaganja u poduzetništvo;

· razvoj i ulaganja u turizam;

· izgradnju poslovno-poduzetničke zone;

· donacije udrugama u poljoprivredi;

· subvencija rada LAG-a.

2. Programa održavanja komunalne infrastrukture u iznosu od 1.329.325,00 kn, a koji uključuje:

· odvodnju atmosferskih voda – uređenje kanalske mreže;

· održavanje nerazvrstanih cesta i javnih prometnih površina;

· nabavku opreme;

· tekuće održavanje javnih površina;
· veterinarske usluge i zaštitu okoliša;

· sanaciju divljih deponija i onečišćenje površina.

3. Programa gradnje objekata i uređaja komunalne infrastrukture u iznosu od 1.491.856,43 kuna, a koji uključuje:

· geodetske i projektantske troškove;
· izgradnju cesta (nerazvrstane, razvrstane i sl) i otresnica;

· uređenje javnih površina;
· izgradnju vodovoda i odvodnje i dr.

4. Programa redovnog funkcioniranja općinskih tijela u iznosu od 882.000,00 kuna, koji uključuje:

· pokrivanje dijela troškova rada djelatnika JUO koji rade na provedbi Zakona o poljoprivrednom zemljištu;

· pokrivanje dijela troškova usluga i opreme u JUO (poštanske troškove, troškove uredskog materijala, opreme i sl.), a koji služe provedbi Zakona o poljoprivrednom zemljištu.

5. Program uređenja stanovanja i zajednice u iznosu od 320.000,00 kuna, koji uključuje:
· katastarske i geodetske usluge;

· usluge projektanata i nadzora
· sufinanciranje projekata ruralnog razvoja (nabavka opreme u domu kulture)

· projektiranje Posjetiteljskog centra

· veterinarske usluge – deratizacija i dezinsekcija, te prikupljanje nus proizvoda

6. Program funkcioniranja vatrogastva, civilne zaštite i HGSS-a u iznosu 200.000,00 kuna, koji uključuje:
· rad i aktivnosti JPVP Baranje i DVD 

7. Program javnih potreba u sportu u iznosu 92.582,50 kuna, koji uključuju:

· sufinanciranje projekata ruralnog razvoja (ograda u sportskom parku)

8. Program javnih potreba u kulturi i ruralnom turizmu u iznosu 535.000,00 kuna, koji uključuje:

· manifestacije u službi ruralnog turizma

· projektiranje Posjetiteljskog centra

· rad muzeja i eko centra – projekt WINE TOUR

9. Povrat više uplaćenih sredstava s osnova zakupa polj.zemljišta po nagodbi s RH u iznosu od 331.400,00 kuna.
Članak 4.

Sredstva pomoći i subvencija realizirat će se na temelju akata Općinskog vijeća i načelnika.

Članak 5.

Zadužuje se i ovlašćuje Općinski načelnik Općine Kneževi Vinogradi u potpunosti za provedbu Programa sukladno planu i financijskim sredstvima.

Općinski načelnik i Jedinstveni upravni odjel Općine Kneževi Vinogradi pratit će tijekom godine realizaciju ovog Programa.

Članak 6.
Ovaj Program stupa na snagu osmog dana od dana objave u službenom glasniku, a primjenjuje se od 01.01.2020.

KLASA: 320-01/19-01/19
URBROJ: 2100/06-01-01/1-19-01
Kn.Vinogradi, 12.12.2019.

